Otvorene su prijave radova za izložbu jedinstvenog humanitarnog projekta Rikula

Prijave radova za humanitarnu izložbu projekta **Rikula** su otvorene, a traju do **10. ožujka 2021.** godine**.** Za sudjelovanje se možete prijaviti putem [obrasca](https://form.jotform.com/210444722107344), a za više informacija posjetite web stranicu [eSTUDENTa](https://www.estudent.hr/).

Riječki tim **eSTUDENT mreže**, koji je zadužen za realizaciju projekta Humanitarne aktivnosti, **ove godine po prvi puta organizira humanitarni projekt** s čak tri vrste događaja, a zove se **Rikula**. Događaj uključuje predavanja i radionice, a završava s humanitarnom izložbom.

Kroz ovaj jedinstveni projekt, sudionici će moći saznati i naučiti nešto više o kulturi i umjetnosti, te se i sami okušati u izradi nekog rada na radionicama.

Ono po čemu je ovaj projekt posebice značajan je zbog **humanitarne izložbe** koja započinje **25. ožujka. 2021.** **godine u Rijeci**. Na natječaj za humanitarnu izložbu mogu se prijaviti radovi izrađeni u bilo kojoj likovnoj, fotografskoj ili kiparskoj tehnici, ali je bitno da odgovaraju temi natječaja, a to je voda. Također, prijaviti se mogu svi sudionici koji imaju trenutno boravište ili prebivalište u Hrvatskoj te imaju pravo na predaju samo jednog rada. Stručan žiri birat će tri najbolja rada, a četvrti će odabrati publika.

Posjetitelji će imati priliku uživati u izloženim radovima, a **sva prikupljena sredstva** od ulaznica, **bit će donirana u humanitarne svrhe**.

Ne ustručavaj se pokazati svoju umjetničku stranu, [prijavi se](https://form.jotform.com/210444722107344), Rikula te čeka!

Ako želiš saznati više informacija o udruzi **eSTUDENT** i drugim projektima, posjeti [web](https://www.estudent.hr/) stranicu ili društvene mreže [Instagram](https://www.instagram.com/estudent_hr/?hl=hr), [Facebook](https://www.facebook.com/eSTUDENT.hr) i [LinkedIn](https://www.linkedin.com/company/estudent/). Sve novosti vezane uz rad udruge saznaj prijavom na [newsletter](https://arhiva.estudent.hr/newsletter/).